మనోజ్ రజోరియా

డాక్టర్ మనోజ్ రజోరియా (జననం 19 డిసెంబర్ 1969 ) భారతదేశానికి చెందిన రాజకీయ నాయకుడు. ఆయన 2014, 2019లో రాజస్థాన్‌లోని కరౌలి ధోల్‌పూర్ లోక్‌సభ నియోజకవర్గం నుండి లోక్‌సభకు ఎంపీగా ఎన్నికయ్యాడు. 
రాజకీయ జీవితం
మనోజ్ రజోరియా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన పార్లమెంట్ ఎన్నికల్లో  కరౌలి ధోల్‌పూర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి  కాంగ్రెస్ అభ్యర్థి లఖీరామ్ లాల్‌పై 27,216 ఓట్లు మెజారిటీతో గెలిచి తొలిసారి ఎంపీగా ఎన్నికయ్యాడు. ఆయన ఆ తరువాత 1 సెప్టెంబర్ 2014 నుండి 31 ఆగస్టు 2018 వరకు పార్లమెంట్‌లో ఆరోగ్య & కుటుంబ సంక్షేమంపై స్టాండింగ్ కమిటీలో,  1 సెప్టెంబర్ 2018 నుండి 25 మే 2019 వరకు పర్యాటక & సాంస్కృతిక మంత్రిత్వ శాఖ సలహా కమిటీలో,  శక్తిపై స్టాండింగ్ కమిటీలో సభ్యుడిగా పని చేశాడు.

మనోజ్ రజోరియా 2019లో జరిగిన పార్లమెంట్ ఎన్నికల్లో కరౌలి - ధౌల్‌పూర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సంజయ్ కుమార్ జాతవ్ పై 97,682 ఓట్లు మెజారిటీతో గెలిచి రెండోసారి ఎంపీగా ఎన్నికయ్యాడు. ఆయన ఆ తరువాత పార్లమెంట్‌లో 13 సెప్టెంబర్ 2019 నుండి 3 నవంబర్ 2019 వరకు సామాజిక న్యాయం & సాధికారతపై స్టాండింగ్ కమిటీలో, 4 నవంబర్ 2019 నుండి 12 సెప్టెంబర్ 2020 వరకు రసాయన & ఎరువులపై స్టాండింగ్ కమిటీలో, 13 సెప్టెంబర్ 2020 నుండి వాణిజ్యంపై స్టాండింగ్ కమిటీలో, 31 అక్టోబర్ 2019 నుండి మానవ వనరుల అభివృద్ధి మంత్రిత్వ శాఖ సలహా కమిటీలో సభ్యుడిగా ఉన్నాడు.

మనోజ్ రజోరియా 2024లో జరిగిన పార్లమెంట్ ఎన్నికల్లో ఆయనకు సామజిక కారణాలతో బీజేపీ టికెట్ దక్కలేదు. 
మూలాలు

వర్గం:1969 జననాలు
వర్గం:భారతీయ జనతా పార్టీ రాజకీయ నాయకులు
వర్గం:రాజస్థాన్ వ్యక్తులు
వర్గం:రాజస్థాన్ రాజకీయ నాయకులు
వర్గం:రాజస్థాన్ నుండి ఎన్నికైన లోక్‌సభ సభ్యులు